NaiveNeuron/SloPal huggingface dataset:
Šuca, Peter, poslanec NR SR (2017-12-05):
Ďakujem pekne za slovo, vážený pán predsedajúci. Pán poslanec Rajtár, táto schôdza nie je o dôvere Národnej rady. Táto schôdza je preto, lebo ste zvolali schôdzu v zmysle rokovacieho poriadku, máte právo rozprávať, máte právo argumentovať, chcete odvolať Roberta Kaliňáka, ministra vnútra, podpredsedu vlády. Nerozumiem, prečo vás tak strašne, opozíciu, rozptýlil diskusný príspevok nášho predsedu strany a predsedu vlády Roberta Fica. Veď on iba dôvodil, prečo má Robert Kaliňák jeho podporu a dôveru. Presne povedal faktograficky od roku 2006, čo Robert Kaliňák na pozícii ministra vnútra urobil. Bolo toho veľmi veľa. Viete, rozprávali ste o tom ESE, nevedeli ste rozšifrovať tú skratku ESO, čo to znamená. Ja mám taký pocit, že vy ani neviete, čo znamená reforma ESE. Nemáte šajnu, o čom rozprávate. Dotkli ste sa klientskych centier. Neviete, o čom rozprávate. Toto nie je o dôvere Národnej rady, táto schôdza sa koná preto, lebo ste ju populisticky a demagogicky zvolali a klamete v priamom prenose. Skúste, prosím, priznať, že to, čo robil váš pán asistent, bolo v rozpore so zákonom, v slušnej a normálnej spoločnosti sa to nerobí. Takže ste zvolali mimoriadnu schôdzu, skúste argumentovať, skúste oponovať, skúste niečo povedať. A skúste si, ctení kolegovia, prečítať facebookový príspevok pána Igora Matoviča, aké šialené vyjadrenia tam dáva na margo vystúpenia nášho predsedu strany. Čiže táto schôdza je preto, že to je ďalšie trápne divadlo, v poradí tretie, rozprávate o tom istom a neberiete žiadne argumenty od nikoho. Keby ste možno pozorne počúvali ten dlhý diskusný príspevok pána ministra vnútra a podpredsedu vlády, keby ste ho počúvali s porozumením, tak by ste dostali množstvo odpovedí na vaše otázky. Ďakujem pekne.
Benčík, Ján, poslanec NR SR (2021-07-23):
Ďakujem pekne. Pán poslanec Beluský, sme zvyknutí, že vaše vystúpenia bývajú vecné a kultivované, čo je v rámci vášho klubu teda veľmi zriedkavá výnimka, ovšem dnes ste teda ani s tou presnosťou a faktografiou sa veľmi nestretli, hoci čo sa týka slušnosti, tak na rozdiel od vašich kolegov, tú ste si zachovali. A ja sa chcem opýtať iba na jednu vec, jedinú, čo ma zaujala. Vy ste tam spomenuli, že niekto sa nedá zaočkovať z dôvodu viery. Skutočne ma zaujíma, aká viera zakazuje ľuďom očkovanie. Pretože pokiaľ viem, aj hlava rímsko-katolíckej cirkvi pápež František je zaočkovaný a dokonca Vatikán má údajne stopercentnú zaočkovanosť.
Bugár, Béla, podpredseda NR SR (2016-09-08):
No, pán poslanec, je v poriadku, že ste porušili rokovací poriadok? Procedurálny návrh sa začína podaním procedurálneho návrhu, tak. (Potlesk.) Takže, pán poslanec Číž, faktická poznámka.
Laššáková, Jana, podpredsedníčka NR SR (2013-11-29):
Pán poslanec Hraško, nech sa páči.
Hambálek, Augustín, poslanec NR SR (2017-10-12):
Ďakujem. Vážený pán predsedajúci, k predmetnému zákonu vystúpilo celkom v rozprave 6 poslancov. Pán predsedajúci, dajte teraz, prosím, hlasovať o pripomienkach pána prezidenta 1 až 4 spoločne s odporúčaním gestorského výboru neschváliť.
Šuca, Peter, poslanec NR SR (2019-10-28):
Dajte, prosím, hlasovať o bode 18 samostatne.
Figeľ, Ján, podpredseda NR SR (2012-06-29):
Ďakujem pekne poslankyni Lucii Nicholsonovej. Dávam slovo spravodajcovi, ktorým bol určený, navrhnutý gestorským výborom pre sociálne veci pán poslanec Július Brocka. Nech sa páči.
M. Jureňa, poslanec: (2010-03-03):
Gestorský výbor obdržal do začatia rokovania o návrhu poslankýň na vydanie zákona o hazardných hrách a zákona o správnych poplatkoch pozmeňujúci návrh poslanca Pavla Minárika. Výbor o návrhu nehlasoval, nakoľko žiadny člen výboru o to nepožiadal v súlade s § 75 ods. 2 zákona Národnej rady č. 350/1996 Z. z. o rokovacom poriadku. K predmetnému návrhu zákona zaujali výbory Národnej rady Slovenskej republiky tieto stanoviská: odporúčali pre Národnú radu Slovenskej republiky návrh schváliť s pozmeňujúcimi a doplňujúcimi návrhmi Výbor Národnej rady pre financie, rozpočet a menu  uznesením č. 656 zo dňa 24. februára, ústavnoprávny výbor uznesením č. 818  z 23.  februára a výbor pre hospodársku politiku uznesením č. 665 z 23. februára. Gestorský výbor odporúča hlasovať o návrhoch výborov Národnej rady, ktoré sú uvedené v spoločnej správe, takto: o bodoch spoločnej správy 1, 2, 3, 4 hlasovať spoločne s návrhom gestorského výboru schváliť ich. Skončil som, pán predsedajúci, otvorte rozpravu.
Krajniak, Milan, dočasne poverený minister práce, sociálnych vecí a rodiny SR (2023-02-07):
Zareagujem, pán poslanec Suja, aj na vás, aj na vás ďalších kolegov a vyvrátim veci, ktoré ste hovorili, ale, samozrejme, že nechce sa mi reagovať, keďže predpokladám, že tie argumenty sa budú opakovať, zakaždým, zareagujem na všetko, čo ste povedali.
Šeliga, Juraj, podpredseda NR SR (2021-03-17):
Ďakujem pekne, pán minister. Poprosím pani spravodajkyňu, ktorú určil navrhnutý gestorský výbor pre verejnú správu a regionálny rozvoj, pani poslankyňu Pleštinskú, aby nás informovala o stanovisku a návrhu stanoviska.
Jurinová, Erika, podpredsedníčka NR SR (2012-06-29):
Pán poslanec Martvoň.
Bugár, Béla, podpredseda NR SR (2017-09-13):
Na vystúpenie pána poslanca jediná faktická, pán poslanec Grendel. To ešte... Ale keď nechcete, môžete preložiť.
Laššáková, Jana, podpredsedníčka NR SR (2015-06-30):
Teraz dávam slovo spoločnému spravodajcovi z výboru pre hospodárske záležitosti poslancovi Michalovi Bagačkovi, aby informoval Národnú radu o výsledku rokovania a aby odôvodnil návrh a stanovisko gestorského výboru. Nech sa páči, pán spravodajca.
Grendel, Gábor, podpredseda NR SR (2023-01-24):
Pán poslanec Ondrej Ďurica.
Jurinová, Erika, podpredsedníčka NR SR (2014-05-16):
S reakciou na faktickú poznámku pán poslanec Novotný.
Figeľ, Ján, podpredseda NR SR (2012-06-26):
S reakciou, nech sa páči, pani kolegyňa Jurinová.
P. Hrušovský, podpredseda NR SR: (2001-10-02):
R. Vavrík, poslanec: O bode 13, pán podpredseda, prosím, aby ste dali hlasovať.
Mizík, Stanislav, poslanec NR SR (2019-09-12):
Ďakujem za faktickú poznámku. Pán Zelník, ja viem, čo ste povedal, aj som vás aj dobre počul, ale som si potreboval za povinnosť to povedať ešte raz, možná že môj hlas v tejto rozprave vás len utvrdí v tom, že budete proti tomu konkrétnemu danému odseku, že budete proti nemu vystupovať, aby to tak nebolo. Ďakujem.
Osuský, Peter, poslanec NR SR (2013-10-28):
Ďakujem pekne, pani predsedajúca. Z toho, čo uviedol kolega Martin Poliačik, sa celkom reálne nedá na faktoch a údajoch zrejme spochybniť nič. Nie sme my taký národ holubičí ani vo vzťahu k vlastným deťom, ani vo vzťahu k vlastným blízkym, ani ku kde komu. O tom pochyby niet. Ja sa len znova zamýšľam nad tým, že prečo nerieši civilizovaná krajina ochranu najslabších, ochranu bezbranných vlastnými zákonmi? Prečo ich nevymáha? Prečo netrvá na tom, aby platili? Prečo potrebujeme medzinárodné zmluvy? Sme necivilizovaný národ? Keď bolo Japonsko treba prerodiť z autokratického cisárstva ovládaného vojenskými predstaviteľmi, Američania vnútili Japonsku demokratickú ústavu. Fašistické Nemecko po porážke dostalo veľmi kvalitnú ústavu, nepochybne tiež pod tlakom víťaznej americkej mocnosti. My ale nie sme ani porazená krajina, ani rozvojová krajina, ani štvrtý a piaty svet. My by sme sami z vlastnej sily mali prijímať normy, ktoré splnia všetko to, čo nám posielajú protokoly. Chcem teda povedať, že keď pred jedenástimi rokmi v tomto parlamente som bol jeden z tých, ktorí podporil rezolúciu o kultúrnej nezávislosti, tak som tým myslel to, že vlastné deti si civilizovaná krajina pred sadistami, týrajúcimi rodičmi a úchylmi má chrániť sama, bez cudzích protokolov. Nie sme spadlí z palmy, aby sme potrebovali takéto veci dostávať naordinované. Máme sa o ne starať sami. A ja si nemyslím, že protokol ani o deň, ani o mesiac, ani o rok niečo zmení.
P. Hrušovský, podpredseda NR SR: (2002-07-10):
Pán poslanec Budaj, chcete sa vyjadriť k tomu? (Hlasy z pléna.) Pán poslanec Budaj.
P. Paška, predseda NR SR: (2007-06-28):
Pani poslankyňa, chcete položiť doplňujúcu otázku? Nech sa páči, máte 2 minúty na doplňujúcu otázku.
Hlinka, Jozef, poslanec NR SR (2021-03-16):
Ďakujem za slovo. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, ústavnoprávnemu výboru, výboru pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30. apríla 2021 a gestorský výbor do 3. mája 2021. Prosím, dajte o mojom návrhu, vážený pán predsedajúci, hlasovať. Ďakujem.
Blanár, Juraj, podpredseda NR SR (2022-10-19):
Jedna faktická... dve faktické poznámky. Pán poslanec Vetrák, nech sa páči.
Blaha, Ľuboš, podpredseda NR SR (2024-04-23):
Na vaše vystúpenie pán poslanec evidujem osem faktických poznámok. Ako prvý sa prihlásil pán poslanec Gábor Grendel. Nech sa páči.
Blanár, Juraj, podpredseda NR SR (2021-05-03):
Ďalší s faktickou poznámkou, pán poslanec Kristián Čekovský.
Pčolinský, Peter, podpredseda NR SR (2023-05-03):
Kolegovia, ešte jedna dôležitá vec. Dovoľte, aby som privítal študentov Základnej školy z Tatranskej Lomnice a Základnej školy z Veľkého Slavkova. (Potlesk.) Veľký Slavkov poznám veľmi-veľmi dobre. (Ruch v sále.) Máme tri procedurálne návrhy. S prvým procedurálnym návrhom pani poslankyňa Žitňanská.
T. Bastrnák, poslanec: (2005-09-21):
Vážený pán minister, vážené poslankyne, vážení páni poslanci, v súlade s rokovacím poriadkom som bol určený Výborom Národnej rady Slovenskej republiky pre zdravotníctvo za spravodajcu k príslušnému vládnemu návrhu. Konštatujem, že uvedený vládny návrh spĺňa z formálnoprávnej stránky všetky náležitosti. Predložený návrh zákona obsahuje doložku zlučiteľnosti s právom EÚ. Návrh zákona nemá dosah na zamestnanosť a zvýšenie počtu pracovných síl a nezakladá zvýšený nárok na štátny rozpočet a rozpočet obcí. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo dňa 14. septembra 2005 a podľa § 71 rokovacieho poriadku Národnej rady Slovenskej republiky, navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona ústavnoprávny výbor prerokoval do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. A aby za gestorský výbor bol určený výbor pre zdravotníctvo. Ďakujem pekne. Prosím vás, otvorte rozpravu.
Nicholsonová, Lucia, podpredsedníčka NR SR (2016-06-14):
Ďakujeme aj my. Poprosím vás, aby ste zaujali miesto pre navrhovateľa. Teraz dávam slovo členke výboru pre vzdelávanie, vedu, mládež a šport pani poslankyne Eve Smolíkovej, aby informovala Národnú radu o výsledku prerokovania návrhu vlády vo výbore. Nech sa páči.
Krajčí, Marek, poslanec NR SR (2021-12-10):
Prosím, dajte hlasovať o bode 13, ktorý je obsiahnutý v pozmeňovacom návrhu pani poslankyne Kaveckej.
Pčolinský, Peter, podpredseda NR SR (2022-11-15):
S ďalšou faktickou pán poslanec Takáč.
J. Laššáková, poslankyňa: (2007-05-09):
Prosím, pán predsedajúci, dajte hlasovať o bodoch 1 až 2 z pripomienok pána prezidenta.
V. Veteška, podpredseda NR SR: (2006-03-15):
Nasleduje druhé a tretie čítanie o návrhu na vyslovenie súhlasu Národnej rady Slovenskej republiky s Dohovorom o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Dohovoru o rozhodnom práve pre zmluvné záväzky, otvorenému na podpis 19. júna 1980, a k Prvému a Druhému protokolu o jeho výklade Súdnym dvorom Európskych spoločenstiev (tlač 1411). Spoločnú správu máte výborov máte ako tlač 1411a. Návrh vlády odôvodní ministerka spravodlivosti Slovenskej republiky pani Lucia Žitňanská. Prosím, pani ministerka, máte slovo.
Košútová, Magda, poslankyňa NR SR (2015-05-13):
Ďakujem pekne za slovo. No, pán kolega, nedobre si si to pozrel, pretože to písmeno h) bolo v pôvodnom pozmeňujúcom návrhu navrhnuté tak, aby sa vypustilo, ale v konečnom dôsledku pri predkladaní pozmeňujúceho návrhu na výbore som stiahla tento pozmeňujúci návrh a to písmeno h) tam ostáva.
P. Hrušovský, predseda NR SR: (2005-06-23):
B. Brestenská, poslankyňa: Schváliť ich.
Glváč, Martin, podpredseda NR SR (2019-05-14):
S faktickou poznámkou jeden poslanec. Končím možnosť prihlásiť sa. Pán poslanec Poliačik, nech sa páči.
Glváč, Martin, podpredseda NR SR (2018-05-10):
Prezentujme sa a hlasujme. (Hlasovanie.) Prítomných 145 poslancov, za 117, proti nikto, zdržalo sa 28. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
Matovič, Igor, poslanec NR SR (2014-11-08):
Dobre, idem od konca. K Čentéšovi ešte raz. Bol som vypovedať o straníckej korupcii v nitrianskom vyššom územnom celku, kde bola koalícia strany SMER a ostatných neviem akých, ktoré strany tam s vami boli, o tom, ako ste si rozdeľovali stranícke fleky, lebo som od vašej bývalej členky získal kompletný zoznam presne s menami, kto, kde, ako, čo dohodol. Toto bolo v prvej výpovedi. Skartovali to. O dve hodiny som vypovedal presne o tom istom. Dobre? Takže bolo to o vás, ale aj o pravičiaroch, lebo mi to bolo jedno, keď sa jednoducho raz kradne, pre mňa je jedno, či ten zlodej je modrý alebo červený. Idem od konca, dobre, pán Muňko, k vám. Pri PPP vôbec tomu nerozumiem, neviem, čo tie peniaze budú znamenať z hľadiska inflácie. Všetko je tým pádom pre nás výhodné, lebo však teda zoberme si tie prachy, nech nám to postavia a oni budú mať na krku infláciu. Pán Muňko, poprosím vás v dobrom, naštudujte si to, v zmluve pri PPP my sa zaväzujeme zohľadniť infláciu. Čiže automaticky inflácia tam narastá. Čiže je tam inflačný faktor na 30 rokov. My tam celú infláciu preplácame. Toto je o tom. To je PPP, investor neriskuje absolútne nič, iba štát riskuje, veľmi draho si nakúpi niečo. A vlastne mohlo sa to financovať cez 2 % alebo zadarmo cez eurofondy, ale my to dáme tak, podpíšeme zmluvu, že niekto nám postaví diaľnicu s 9-percentným ročným úrokom, ešte raz, s 9-percentným ročným úrokom. To je pomaly spotrebný úver dneska. Enel že iba chcel, čo je napísané v zmluve. No ale však keď Enel nechcel urobiť nejakú nevýhodnú vec, ktorá bola v zmluve, tak ak premiérovi išlo o to, že sleduje naozaj dobrý záujem Slovenskej republiky, tak nebude niekoho nútiť, aby urobil vlastne Slovensku zle, logicky, aj keď to v tej zmluve je, alebo spraví dodatok k tej zmluve a povie, že: „Viete, vy to nechcete dostavať, pre nás je to nevýhodné ako štát, kašlime na to.“ Ale on tlačil do Talianov, tí chudáci sa do toho pustili, vôbec tomu nerozumeli, a my teraz znášame z toho náklady, bohužiaľ. A čas sa mi minul.
Figeľ, Ján, podpredseda NR SR (2015-11-12):
Ďakujem, ďakujem pekne. Skončili ste vlastne tesne pred sedemnástou hodinou. Jedna faktická je od Eriky Jurinovej. Nech sa páči, pani kolegyňa, s faktickou.
Blanár, Juraj, podpredseda NR SR (2022-09-30):
Lebo ste jediný, ktorý to predkladá, takže evidujem to, beriem do úvahy. Pán spravodajca, ďakujem, takže prerušujem rokovanie o tomto bode programu a informujem vás, že budeme hlasovať o ňom budúci týždeň v utorok o 11.00 hod. V zmysle informácie, ktorú nám teraz povedal pán poslanec Taraba, tak vás informujem, že jeho bod, ktorý je parlamentná tlač 1153, stiahol z rokovania prebiehajúcej schôdze Národnej rady Slovenskej republiky. A preto budeme pokračovať v poradí ďalšom, ktorým je prvé čítanie o návrhu poslanca Martina Čepčeka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, je to parlamentná tlač 1095, návrh na pridelenie výborom je v rozhodnutí 1161. Udeľujem slovo pánovi navrhovateľovi Martinovi Čepčekovi, aby tento návrh uviedol v snemovni. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1095.)
V. Palko, poslanec: (2010-02-11):
Lebo keď som počúval vaše úvodné slovo pred hodinou, zrazu som zistil, aké slová vlastne používate. Vy ste použili strašne veľa cudzích slov vo vašom vystúpení. Hviezdoslav by takýto spôsobom určite v sneme nerozprával. Možno ste si toho neboli vedomý a to práve kladie otázku, či sa nesnažíte zabrániť niečomu, pred čím ste už dávno sám nejako ustúpili a rezignovali. Slovo legitímny, pokojne ste mohli použiť slovíčko oprávnený. Jedným z tých slov, ktoré sme spoznali, ktoré v rámci tej invázie, pred ktorou nás chránite, prišli, je aj slovo developer, ktoré ste použili vo svojom vystúpení. Pýtam sa, či by nebolo možné, povedzme, použiť slovo rozvíjač alebo vyvíjač, alebo také niečo. Použili ste vo svojom vystúpení slovo korpus, to má svoje krásne synonymum telo v slovenskom jazyku. Potom tam zaznelo slovíčko marketingový vo vašom vystúpení – trhový, trhovnícky. Načo používate slovo, ako je striktný, keď je na to krásne ľúbozvučné slovenské, írečité slovo presný, resp. dôsledný? Tí sponzori, sponzori ma už tiež trošku štvú, mňa osobne, ako vás „gejty“ a „river parky“. To slovo sponzor ste načo použili? Mohli ste pokojne povedať, že darca, po slovensky je to darca. Nechcem vám vyčítať, že ste používali slovo futbalový, lebo tam už sme to všetci vzdali pred desaťročiami. Česi si uchránili svoje slovo kopaná, Poliaci majú pilku nožnú, ale my už sme to vzdali, čiže to je v poriadku, môžeme hovoriť o futbalovom. Miesto štadióna sa dalo hovoriť o normálnom slovenskom slove ihrisko. Spomínali ste niečo, že individuálny, už neviem presne čo, ale to individuálny mi tak zaznelo, to je osobný, osobný, týkajúci sa jednotlivca. Použili ste slovo integrujúci. No načo, keď existuje naše krásne slovenské slovo spájajúci? Veď to je krásne spájať, stále len integrujeme. Čiže, pán poslanec Kotian, na vás som pôvodne nechcel reagovať, ale ak mňa niečo dráždi, tak to je neustále používanie slova transparentný. Transparentný to je priehľadný, tomu každý rozumie. Čo je to ten transparent? Však s ním sa chodilo na 1. mája. A slovo transparentný ste použili vo svojej faktickej poznámke. Čiže, prosím vás, priehľadný. Chcem sa spýtať, aká je tá vaša filozofia, či teda anglicizmy nie, ale veľmi veľa latinizmov áno, možnože v tom to je. Ale ak je to tak, že anglicizmy nie, latinizmy áno, tak potom ste v rozpore s vaším ministrom školstva, ktorý zrušil v gymnáziách označenia tried, že prima, sekunda, tercia a tak ďalej. Čiže, chcel som sa len spýtať, ako to teda vlastne celé je. A tak vás trošku poprosiť, že nabudúce, naozaj, nebojte sa načrieť do tej hlbokej a priezračnej studnice nášho slovenského jazyka. Čerpajte z jeho zurčiacich bystriniek a potôčikov. Ďakujem za pozornosť. (Potlesk.)
Zmajkovičová, Renáta, podpredsedníčka NR SR (2014-09-24):
Pán poslanec Bobík.
Laššáková, Jana, podpredsedníčka NR SR (2015-11-11):
Pán poslanec Jarjabek, nech sa páči.
Bugár, Béla, podpredseda NR SR (2018-10-16):
Pán poslanec Bagačka.
Laššáková, Jana, podpredsedníčka NR SR (2016-02-11):
Teraz dávam slovo spravodajcovi pánovi poslancovi Petrákovi, ktorý vo svojom vystúpení požiadal o slovo, ako prvému vystupujúcemu v rozprave. Nech sa páči, máte slovo.
Urban, Miroslav, poslanec NR SR (2023-03-30):
Ďakujem za odpoveď. Tak ak som to správne pochopil, ak príde teda ukrajinský lekár po tých piatich rokoch, tak absolvuje písomný test v ukrajinčine alebo v ruštine a potom bude pracovať ako neatestovaný lekár. A následne by mal ísť teda na nejakú skúšku. Ja len, ide mi o to, naozaj že na Slovensku, aby sa stal lekár pediatrom, musí desať rokov študovať. To je naozaj fakt. A u nich stačí naozaj päť rokov. Neviem, či to celkom zodpovedá tomu, tej kvalifikácii, ako by mal. Keď si uvedomíme, že sestra na Slovensku musí študovať päť rokov... päť rokov plus ešte štyri roky maturitu, čiže deväť rokov študuje sestra, aby bola Mgr., a lekár na Ukrajine, tomu stačí päť rokov. Čiže tam sú také do istej miery, si myslím, že diskrepancie, že či to tak je. Ja, čo mám také informácie, to vzdelanie na Ukrajine je také nie celkom porovnateľné s európskym vzdelaním. A sú odbory, napríklad pedopsychiater, ktorí potrebujú slovenčinu. To je taký hlavný diagnostický a terapeutický nástroj, tá reč, aby vedeli slovenský, aby vôbec vedeli pacienta vyšetriť. Čiže sa mi zdá čudné, že vypadol z toho aj nejaká jazyková skúška. Čiže ja by som bol za tie prísnejšie kritériá a uznať im tu atestá... uznať im tú kvalifikáciu pediater až po absolvovaní skúšky, ktorá by bola v rozsahu atestačnej skúšky z pediatrie. A, samozrejme, aj jazyková skúška. Tak to platí aj vo svete, keď ide Slovák niekde do zahraničia robiť, tak musí vedieť jazyk, musí absolvovať tie ich rôzne aprobácie v zahraničí, získať nejaký, uznať medicínu. Napríklad v Amerike to trvá roky a roky, aby ho uznali v Spojených štátoch amerických alebo v Nemecku. To naozaj neni taká záležitosť, že urobia v ukrajinčine nejaký písomný test a stanete sa hneď lekármi. Čiže z tohto si myslím, že hrozí, že tá kvantita (reakcia z pléna) bude na úkor kvality. A takisto iste aj také právne aspekty, napríklad, že či taký lekár bude postihovaný Úradom pre dohľad na zdravotnou starostlivosťou alebo... lebo je občan Ukrajiny, alebo ten lekár, ktorý ho školí... (Prerušenie vystúpenia časomerom.)
Paška Pavol, predseda NR SR (2013-03-22):
Hlasujeme. (Hlasovanie.) 135 prítomných, 131 bolo za, 3 sa zdržali, 1 nehlasoval. Návrh sme pridelili do výborov a určili lehotu na prerokovanie. Odhlasovali sme dva prerokované body. Chcem vás ešte, dámy a páni, požiadať o súhlas so zmenou programu 16. schôdze. Navrhujem, aby body 39 a 44, sú to tlače 298 a 422, sme prerokovali v stredu 27. marca od 9.00 hod. ráno. Ide o dva poslanecké návrhy, od pána poslanca Rašiho a pána poslanca Brixiho. Je to novela zákona o ochrane verejného zdravia a potom novela zákona o zdravotnej starostlivosti. Takže poprosím vás o súhlas s touto zmenou programu. Čiže v stredu ráno 9.00 budúci týždeň. Je všeobecný súhlas? Nie je, budeme hlasovať, takže. (Hlasovanie.) 121 prítomných, 78 za, 12 proti, 22 sa zdržalo, 9 nehlasovalo. Schválili sme zmenu programu. Ešte chcem aj vo vašom mene pozdraviť na balkóne delegáciu 35 študentov zo školy z Olevano Romano z Talianska, ktorí sú tu spolu so študentmi talianskeho gymnázia. Takže vitajte. (Potlesk.) Vyhlasujem, vyhlasujem, pán poslanec Hlina.
P. Muránsky, poslanec: (2004-12-01):
Predmetná spoločná správa výborov, ktorú máte pred sebou ako tlač 857a, bola schválená uznesením gestorského výboru č. 175 dňa 24. novembra 2004. Gestorský výbor konštatuje, že do začatia rokovania o tomto vládnom návrhu zákona nedostal žiadne stanovisko od poslancov, ktorí nie sú členmi výborov, ktorým bol materiál pridelený na prerokovanie. Uvedený vládny návrh zákona odporúčali Národnej rade Slovenskej republiky schváliť s pozmeňujúcimi a doplňujúcimi návrhmi tieto výbory: výbor pre hospodárstvo, privatizáciu a podnikanie, výbor pre životné prostredie a ochranu prírody. Ústavnoprávny výbor zákon prerokoval, ale neprijal platné uznesenie. Z uznesení výborov uvedených pod bodom III tejto správy vyplývajú pozmeňujúce a doplňujúce návrhy, ktoré máte uvedené pod bodmi 1 až 35 v časti IV spoločnej správy. Z toho dôvodu ich nebudem osobitne čítať a po rozprave navrhnem spôsob hlasovania. Ďakujem.
Ďuriš Nicholsonová, Lucia, podpredsedníčka NR SR (2018-02-02):
Pani poslankyňa Zemanová.
Krajcer, Daniel, poslanec NR SR (2012-09-26):
Ďakujem pekne. Vážená Národná rada, vážené panie poslankyne, páni poslanci, v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o návrhu poslancov Národnej rady Igora Matoviča, Eriky Jurinovej, Martina Fecka a Jozefa Viskupiča na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov a ktorým sa mení o dopĺňa zákon č. 311/2001 Z. z. Zákonník práce v znení neskorších predpisov. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a súlade návrhu zákona s Ústavou Slovenskej republiky, ústavnými zákonmi a všeobecne záväznými právnymi predpismi a medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti zákona s právom Európskej únie a doložku vybraných vplyvov. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady zo 6. júla 2012 navrhujem, aby návrh zákona prerokovali ústavnoprávny výbor, výbor pre hospodárske záležitosti a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, rozpravu.
Suchánek, Alan, poslanec NR SR (2018-06-13):
Ďakujem za slovo. Janka, ja len, v jednom si mala pravdu a ten, ten termín 1. 7. je veľmi nešťastný, lebo teda robí sa to na poslednú chvíľu. Vždycky v mesiaci júl, august sú problematické, lebo aj lekári chcú mať dovolenky, a nato sa treba, samozrejme, aj pripraviť. V tom súhlasím, je to absolútne nešťastný termín. Plus ten čas, že dneska už máme, máme v podstate pomaličky polovicu júna a tí lekári ešte nevedia a nebudú vedieť tie zoznamy, tak to bude teda ozaj veľký problém. Čo chcem k tomu povedať. Lekári v nemocniciach slúžia neporovnateľne viac ako lekári prvého kontaktu, ktorí slúžili na týchto LSPP-čkách, a je zaujímavé, že nepočujeme, že by boli problémy v nemocniciach, až na nejaké obdobie toho štrajku, nepočujeme, že by títo lekári v nemocniciach odmietali slúžiť, a pritom slúžia za výrazne menšie sumy ako títo lekári. A toto, čo bude teraz urobené, že to bude len o 25 % a nie o 50 %, je to v prospech nich. Ale zas na druhej strane, ako sa má ten organizátor alebo aj to ministerstvo, ktoré za to zodpovedá, brániť? Pretože ak im to nezníži, tak oni budú donekonečna odmietať. A aj v iných krajinách vidíme, že lekári neodmietajú. Proste, keď raz niekto ide slúžiť, resp. študovať tú medicínu a potom je lekárom, tak musí vedieť, že nejaký diskomfort tam bude a že tých služieb sa bude musieť zúčastňovať. A ešte k tomu jednému, že slúži neatestovaný lekár. No je to určitým spôsobom pravdou, ale ten lekár má už v podstate skúšku z kmeňu. Nemá atestáciu, lebo po novom sa to zmenilo, ale on už absolvoval nejakú skúšku. A to, že nemá koho konzultovať, má ďalšiu možnosť. Ak si neni istý alebo nevie to vyriešiť, pošle to na ten urgent a ten pacient dokonca nebude ani v tom... (Prerušenie vystúpenia časomerom.)
Šimečka, Michal, podpredseda NR SR (2023-12-06):
Ďakujem veľmi pekne a poprosím členku výboru pre pôdohospodárstvo a životné prostredie pani poslankyňu Zuzanu Matejičkovú, aby nás informovala o výsledku prerokovania návrhu vlády vo výbore.
Bugár, Béla, podpredseda NR SR (2016-10-19):
Nech sa páči, prezentujme sa a hlasujme. Mojou povinnosťou je, samozrejme, vás upozorniť, že nadpolovičná väčšina poslancov musí hlasovať za. Ináč to nebude platné uznesenie. (Hlasovanie.) Prítomných 141, za 88, proti 16, zdržalo sa 37 poslancov. Konštatujem, že Národná rada vyslovila súhlas s uvedenou zmluvou . Nech sa páči, uveďte hlasovanie o uznesení k návrhu na vyslovenie súhlasu s Protokolom o zmene Dohody o zriadení a činnosti Medzinárodnej banky hospodárskej spolupráce a jej Štatútu (tlač 250). [Hlasovanie o uznesení k návrhu na vyslovenie súhlasu Národnej rady Slovenskej republiky s Protokolom o zmene Dohody o zriadení a činnosti Medzinárodnej banky hospodárskej spolupráce z 22. októbra 1963 (v znení Protokolov z 18. decembra 1970, 23. novembra 1977 a 18. decembra 1990) a Štatútu Medzinárodnej banky hospodárskej spolupráce (v znení Protokolov z 18. decembra 1970, 23. novembra 1977 a 18. decembra 1990) , tlač 250.]
Káčer, Rastislav, dočasne poverený minister zahraničných vecí a európskych záležitostí SR (2023-03-15):
Ďakujem pekne, pán predsedajúci. To normálne, aby človek mal špeciálne cvičenie na toto, budeme museť, na tieto zložitosti. Ďakujem veľmi pekne ešte raz. A, vážený pán predsedajúci, vážené panie poslankyne, vážení páni poslanci, navrhovaná právna úprava odstraňuje niektoré z nedostatkov v zákone, ktoré vyplynuli z aplikačnej praxe orgánov štátnej správy na úseku verejného zdravotníctva a zároveň sa ňou plnia niektoré úlohy vyplývajúce z uznesenia vlády č. 79 z 2. februára 2022, na zdravie (v pléne sa ozvalo kýchnutie), zdravotníctvo na zdravie. V návrhu zákona sa dopĺňajú kompetencie úradov verejného zdravotníctva v oblasti kozmetických výrobkov a v oblasti výživových doplnkov. Precizuje sa právna úprava odbornej spôsobilosti v oblasti verejného zdravotníctva pre jednotlivé odborné činnosti. V rámci optimalizácie procesov verejného zdravotníctva, zlepšovania podnikateľského prostredia sa povinnosť zamestnávateľa predkladať príslušnému orgánu verejného zdravotníctva návrh na odstraňovanie azbestu a materiálov obsahujúcich azbest zo stavieb na posúdenie nahrádza oznamovacou povinnosťou zamestnávateľa desať dní pred začatím tejto činnosti, ktorá nie je spoplatnená správnym poplatkom. Obdobné zníženie administratívnej záťaže sa navrhuje pri zotavovacích podujatiach. Vážený pán predsedajúci, vážené panie poslankyne, vážení páni poslanci, dovoľujem si vás požiadať o prerokovanie predloženého návrhu zákona. Ďakujem pekne.
P. Hrušovský, predseda NR SR: (2003-05-20):
Pán minister Kaník sa chce vyjadriť k rozprave. Nech sa páči.
Přidal, Alojz, poslanec NR SR (2015-10-06):
Pán predseda, dajte hlasovať, aby sme v súlade s § 73 ods. 3 písm. c) prijali uznesenie, že zákon prerokujeme v druhom čítaní.
Blanár, Juraj, podpredseda NR SR (2023-05-03):
Takže hlasovať o tomto návrhu zákona budeme zajtra o 11. hodine. Prerušujem rokovanie o tomto bode programu. Ďakujem pánovi navrhovateľovi aj pani spravodajkyni. Môžeme pristúpiť k prerušenej rozprave v prvom čítaní o vládnom návrhu zákona, ktorým sa mení a dopĺňa Trestný zákon. Je to tlač 1528. Pán dočasne poverený minister spravodlivosti Viliam Karas je na svojom mieste a teraz by som požiadal rád pána spravodajcu Juraja Šeligu, aby rovnako tak urobil, avšak nenachádza sa v rokovacej sále, preto vyhlasujem krátku prestávku, aby som zistil, že či sa niečo stalo, že ho niekto nahradí, alebo je niekde na blízku. (Krátka prestávka do príchodu spravodajcu.)
Hrnčiar, Andrej, podpredseda NR SR (2017-05-19):
Otváram rozpravu. Do rozpravy som dostal tri písomné prihlášky, za klub SME RODINA Peter Pčolinský, za OĽANO poslankyňa Remišová a ešte je prihlásená poslankyňa Zemanová. Nech sa páči, pán Pčolinský.
Kadúc, Miroslav, poslanec NR SR (2014-03-21):
Janko, ďakujem ti veľmi pekne. No, keď si zoberiem tvoje vystúpenie a vystúpenie Igora Matoviča, ty si dobrý dôkaz toho, že v našom klube sa všetkými spôsobmi zo všetkých strán, či po dobrom, po zlom, faktami či emóciami, pokúšame pomôcť tým, ktorí nás zvolili, ale nie iba tým, ale aj všetkým občanom, ktorým záleží na spravodlivosti a pravde, ktorí majú záujem o dôstojné životné podmienky. My to naozaj myslíme úprimne, tí, ktorí ste ešte o tom nie presvedčení. To je možno odkaz aj nielen pre teba, ale aj pre ostatných. Hovoril si v úvode svojho vystúpenia k ústave, že mali by sme mať k nej úctu. Ja možno len doplnenie, že v ústave ako základ toho právneho alebo právneho štátu je to, ten étos, ktorý by mal byť postavený, alebo na ktorom by mala byť postavená, sa nedodržiavaním pravidiel, ktoré sú v nej zakotvené. A musím povedať celkom úprimne, že tie pravidlá nedodržiavajú iba súčasná vládna strana, ale aj vládne strany minulé. Sa to sprofanovalo. Ústava už nemá tú morálnu silu, ktorú možno niekedy mala a ktorú by mala požívať a spôsobuje to, žiaľ, tie pôvodné hodnotové a, ako sa označuje, aj štandardné strany. Toto mi je strašne ľúto a opäť vysielame veľmi zlý signál. Preto by som možno ťa poopravil v tom, že nieže mali mať úctu, ale správnejšie by bolo obnoviť úctu k ústave. To je aj to, čo si myslím, že je to správne, spraviť možno krok vpred a povedať, že tak už odteraz by sme mali dodržiavať to, čo nám kladie za povinnosti ústava.
P. Hrušovský, podpredseda NR SR: (2001-11-30):
Pán spoločný spravodajca sa chce stručne vyjadriť k rozprave.
Blanár, Juraj, podpredseda NR SR (2021-11-04):
Nech sa páči.
Šuca, Peter, poslanec NR SR (2013-06-19):
Ďakujem pekne za slovo, pán predseda. Pán poslanec Zajac, zdvíha ma zo stoličky a uráža, keď tu tárate holé nezmysly a hlúposti o demokratickosti alebo nedemokratickosti volieb v Prešovskom samosprávnom kraji. Každý z nás má svoje skúsenosti z kampaní, mám ich aj ja, máme aj fakty, máme aj veci, kto tie hlasy kupoval alebo nekupoval. Uráža ma to. Prosím vás, toto by ste si dovoliť nemali. K samotnému vášmu vystúpeniu a k predmetnému návrhu zákona, ja som presvedčený, že Slovensko tento zákon potrebuje a malo ho mať už skôr. V roku 2006 – 2010 som pôsobil ako prednosta obvodného úradu a obvodný úrad mal 77 zamestnancov. Niekedy dávno boli integrované okresné úrady, silné okresné úrady, a Okresný úrad v Poprade mal okolo 360 ľudí, čiže toto tu už niekedy bolo. Za druhej vlády Mikuláša Dzurindu pán Nižňanský robil reorganizáciu miestnej štátnej správy a rozbil sa integrovaný systém silných okresných úradov. Stačilo iba pozorne počúvať pána ministra vnútra, pozorne počúvať a dostali by množstvo odpovedí na vaše otázky. Ja som presvedčený, že tá úspora finančných prostriedkov tu bude. Bude zbytočne odbúraná administratíva aj byrokracia, zvýši sa efektivita práce a hlavne občan vyrieši všetko pod jednou strechou. Prosím vás, skončite s tou mantrou politických nominácií, pretože keby ste mali v rukách zákon o štátnej službe, zákon o štátnej službe píše priamo, že prednosta je politický nominant v štátnej službe. Politický nominant v štátnej službe, ktorého menuje vláda Slovenskej republiky. Vždy to tak bolo, aj keď ste boli pri moci vy, aj keď sme teraz pri moci my, a vždy to tak bude ďalej. Veď prednosta okresného úradu zabezpečuje miestny výkon štátnej správy. Je malý „predseda vlády“ v regióne. Toto není o tom, že po nadobudnutí platnosti tohto zákona vytvoríme gubernátorov a silných, nesmierne silných okresných, okresných prednostov, ktorí budú rozhodovať o bytí a nebytí ľudí. Vo svojom pozmeňujúcom návrhu chcete, aby vedúci odborov neriešil... (Prerušenie vystúpenia časomerom.)
Pellegrini, Peter, predseda NR SR (2015-12-08):
Poprosím o kľud v rokovacej sále, aby sme mohli pokračovať v rokovaní. Vyhlasujem krátku, dvojminútovú prestávku, kým sa ukľudní sála. (Reakcia z pléna.) Vyhlásil som prestávku dve minúty, po dvoch minútach vám okamžite dám slovo, pán poslanec. (Krátka prestávka.) (Po prestávke.)
Kuffa, Štefan, poslanec NR SR (2020-07-15):
Marian, ja len chcem potvrdiť to, že interrupcia vraždou je, a poviem to trochu inak. Je to vražda nevinného a vražda beznár... bezbranného človeka. Nenarodené deti sú práve tie, ktoré sa, ktorých sa nemá kto zastať. Chcem aj poďakovať, pánu podpredsedovi, že ti dal ten priestor, aby si to mohol tuná takto do detailov povedať. Keď si spomenul aj tú po... potratovú turistiku, je to čosi odporné, alebo tak ako si to prirovnal k tým bitúnkom, je to čosi strašné, ale dá sa vyriešiť aj táto potratová turistika. A správne si podotkol a s tým sa stotožňujeme aj my, a preto my aj tieto vaše obidva návrhy zákonov podporíme aj v hlasovaní, dáme vám ten hlas, ale je dôležité, čo prináša tento návrh zákona, a nie, kto ho predkladá. To je úplne jedno, že kto ho prekladá, ale čo prináša. A my sme tiež ochotní aj pripravení podporiť všetky dobré návrhy zákonov. To, že mnohé ženy, keď sa rozhodli ísť na ten potrat, a ten pozada... postaborčný syndróm, ten je strašný a je nezmazateľný z ich sŕdc, z ich duše. Hej? Alebo z ich psychiky. A na druhej strane potom roniť slzy a plakať nad tým a to sa zamlčiava a veľmi často za zamlčiava. Faktom je aj to a štatisticky bolo by to zaujímavé, že mnohé ženy pri potrate zomrú, mnohé ženy stratia svoju vlastnú plodnosť. Plodnosť nie je choroba. Plodnosť nie je choroba. Plodnosť je čosi prirodzeným, čo patrí ku každému človeku. Patrí to jak ku mužovi, tak ku žene. A život bezpochyby začína počatím života, to hovorí moderná medicína, tu sa nebudeme tuná s niekým priečiť a už vôbec nie možno s neodborníkmi, ktorí o tom nevedia ani... (Prerušenie vystúpenia časomerom.)
Žiga, Peter, podpredseda NR SR (2023-12-13):
S procedurálnym návrhom pán Vančo?
Kollár, Boris, predseda NR SR (2023-02-01):
S ďalšou faktickou vystúpi pán poslanec Dostál.
Štefanec, Ivan, poslanec NR SR (2011-07-12):
Pán predsedajúci, odporúčam prideliť v druhom čítaní na prerokovanie tento návrh okrem výboru pre financie a rozpočet aj ústavnoprávnemu výboru, Výboru Národnej rady pre verejnú správu a regionálny rozvoj a Výboru Národnej rady pre obranu a bezpečnosť. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 26. augusta 2011 a gestorský výbor do 31. augusta 2011. Dajte, prosím, o tom hlasovať.
A. Belousovová, podpredsedníčka NR SR: (2009-12-09):
Takže vyčerpali sme vystúpenia písomne prihlásených rečníkov. Pýtam sa, či sa chce niekto prihlásiť ústne do rozpravy. Nech sa páči. Takže ústne sa do rozpravy prihlásili pán poslanec Jarjabek, pani poslankyňa Kramplová, pán poslanec Palko, Abrhan, pani poslankyňa Damborská. Uzatváram možnosť prihlásiť sa ústne do rozpravy. Slovo má pán poslanec Jarjabek. Nech sa páči.
Žiga, Peter, podpredseda NR SR (2023-11-23):
129. Pán poslanec Matovič.
Ďurkovský, Andrej, poslanec NR SR (2011-10-19):
Ďakujem pekne. Asi, pán poslanec, hovoríme, ja o koze vy o voze, ako sa ľudovo hovorí. Mal som na mysli predovšetkým vo svojom príhovore, ak ste to počúvali pozorne, tak to viete, isté rozlíšenie od typu bánk, ktoré sú u nás na Slovensku, a typu bánk, ktoré máte v zahraničí a ktoré predovšetkým spôsobili finančnú krízu, voči ktorým sa aj svet istým spôsobom postavil. To sú práve tie veľké investičné banky, ktoré poskytovali rôzne, možno aj nekryté úvery, neviem ja sa v tom až tak detailne nevyznám. Ale tie spôsobili tento problém, ktorý sa istým spôsobom dostal až k nám. Jednak poplatky, ktoré budú premietnuté do jednotlivých služieb, si, samozrejme, banky stanovujú na základe istých pravidiel, ale podľa mňa bankový dozor, však k tomu by sa skôr mohol vyjadriť pán minister financií, slúži na niečo iné, nie na to, aby kontroloval presnú výšku týchto poplatkov. A nebodaj keď sa jednotlivé banky medzi sebou v tichosti dohodnú, ja nechcem hovoriť, že by tu vznikala dajaká kartelová dohoda alebo niečo podobné a tieto poplatky svojim spôsobom paušálne zvýšia voči občanom a zákazníkom svojim, tak istým spôsobom, to si priznajme, každý z nás je dajaký zákazník banky, asi budeme dosť bezmocní. Čiže to je to, čo namietam, že tak či onak sa to premietne v konečnom dôsledku do tých poplatkov. Ak by sa tomu dalo zabrániť, samozrejme, ja by som to len privítal. Ďakujem pekne.
Jarjabek, Dušan, poslanec NR SR (2014-01-29):
Ďakujem pekne. Nebudem to ďalej rozoberať. Metaforicky to znamená asi toľko, povedané, Zdeno Chára nebude predsa svoje korčuliarske dispozície a hokejový um dokazovať pred komisiou zloženou z divákov, či činovníkov rôznych športových zväzov a účastníkov rôznych regionálnych súťaží. Za pozitívum návrhu zákona považujem aj fakt, že ministerstvo v § 3 ods. 2 písm. d) otvára možnosť prispieť účelovou subvenciou na prípravu vybraných okruhov divadelných a hudobných aktivít. Vnímam to najmä ako krok k viaczdrojovému financovaniu umeleckých inštitúcií a riešenie roky sa opakujúcich problémov, keď sa divadlo, či hudobná inštitúcia zriadená napríklad regionálnou samosprávou, rozhodnú realizovať projekt, ktorý svojím umeleckým významom prekračuje hranice regiónu. Dámy a páni, posledná veta. Návrh zákona o divadelnej a hudobnej činnosti vznikal na ministerstve kultúry v úzkej spolupráci s osobnosťami nášho divadelného a hudobného umenia, reflektuje ich skúsenosti a bude, podľa môjho názoru, veľmi dôležitým zákonom a veľmi solídnou legislatívnou bázou pre ďalší rozvoj slovenského divadelného a hudobného umenia. A skutočne odporúčam, aby sme tento návrh posunuli do druhého čítania. Ďakujem za pozornosť. (Potlesk.)
Nicholsonová, Lucia, podpredsedníčka NR SR (2016-04-20):
Pani poslankyňa bude reagovať na faktické poznámky.
Hrušovský, Pavol, podpredseda NR SR (2011-05-19):
Hlasujeme, páni poslanci, o návrhu. (Hlasovanie.) 147 prítomných, 79 za návrh, 1 proti, 67 sa zdržalo. Návrh zákona do druhého čítania sme schválili. Prosím o ďalší návrh.
Fecko, Martin, poslanec NR SR (2018-06-14):
Ďakujem pekne. Ďakujem, pani zastupujúca pani ministerku. Áno, len ja som možnože uvažoval, či nebude ministerstvo na základe skutočností, ktoré teraz, ako viete, že nás, bijú našich poľnohospodárov na pôde, či nebude uvažovať, aby aj do toho zákona vstúpilo ministerstvo, pretože je to kompetencia poľnohospodárstva. Nehovoríme ani o vodnom hospodárstve, ani lesníckom poľnohospodárstve. Takže viem, že je to pod okresným úradom, ale myslím si, že malo by to nejakým spôsobom sa prepojiť aj po tej stránke odbornej. Lebo okresný úrad, okresný úrad, viete ako. Ale rezort by mal myslím, že aj v tomto zákone nejakým spôsobom zasiahnuť. Takže ďakujem pekne za odpoveď. Nemôžem ďalej, pretože asi by ste nevedeli odpovedať. Takže ďakujem pekne veľmi
Paška, Pavol, predseda NR SR (2013-12-16):
Pán poslanec Mikloško, vaša reakcia.
Fico, Robert, predseda vlády SR (2012-10-25):
Ďakujem pekne. Vážený pán predseda, dámy a páni, dovoľte mi, aby som podľa príslušných ustanovení rokovacieho poriadku Národnej rady ospravedlnil z dnešnej hodiny otázok a interpelácií neprítomných členov vlády a oznámil ministrov poverených ich zastupovaním. Z dôvodu zahraničnej pracovnej cesty je neprítomný minister životného prostredia Peter Žiga, zastupuje ho podpredseda vlády a minister financií Peter Kažimír. Z dôvodu pracovnej cesty v zahraničí je neprítomný aj podpredseda vlády a minister zahraničných vecí a európskych záležitostí Miroslav Lajčák. Neboli vo vzťahu k nemu postavené žiadne otázky. Ospravedlnený pre zahraničnú pracovnú cestu je Tomáš Borec, takisto nie sú na neho žiadne otázky a otázky neboli postavené ani podpredsedovi vlády a ministrovi vnútra Robertovi Kaliňákovi a ministrovi dopravy, výstavby a regionálneho rozvoja Jánovi Počiatkovi. Pán predseda, som pripravený v časovom limite odpovedať na otázky.
Somogyi, Szilárd, poslanec NR SR (2010-12-07):
Ďakujem. Chcem len podporiť kolegu Laurenčíka, resp. vyjadriť trochu aj počudovanie nad slovami pána Richtera. Zdalo sa mi, ako keby na 10 minút prerušil svoje členstvo v strane SMER a podporil zdola rozpočet pre kapitolu ministerstva obrany. Mohlo by to byť zaujímavé, keby sme nevedeli, že kolega Richter je jediný z týchto troch vystupujúcich, čiže pána Záhumenského, Čaploviča a jeho, členom výboru pre obranu a bezpečnosť. Čiže predpokladám, že túto problematiku pozná. Čiže ja by som ho znova poprosil, aby využil svoj vplyv aj odborný vo svojom klube a poprosil svojich kolegov Záhumenského a Čaploviča, aby stiahli svoje pozmeňujúce návrhy jednak vo výške 50 mil. eur a jednak vo výške 9 mil. eur, aby sa neredukoval viacej rozpočet tohto rezortu. Ďakujem vám vopred.
Danko, Andrej, predseda NR SR (2020-01-21):
Pani poslankyňa, dovolím si len krátke upozornenie, že nie je možné opravovať hlasovanie, ale zaznamenáme toto do zápisu. Nech sa páči, pán poslanec Matovič.
Budaj, Ján, minister životného prostredia SR (2022-05-05):
Boli takmer 460 mil.
Pollák, Peter, poslanec NR SR (2021-10-01):
Ďakujem pekne. Ja som dlhý čas nereagoval na poslanca Blahu, ja som mu nejakým spôsobom študoval a dával mu šancu, avšak prišiel som na to, že to je také Ficove baranidlo. Dlhý rozbeh a priamo čelom do tej steny, bám, akože rozbije všetko. On si vytvoril z tohto parlamentu jednoducho bahno, bahno. Je to taká ošípaná, ktorá vťahuje do svojich, no, do tohto ihriska nás ostatných. Zrejme táto časť celá (rečník ukázal smerom doprava) je s ním spojená v tom bahne a oni sa tam tak radi čvachtajú. Vťahujú nás, vťahujú nás do toho bahna zrejme preto, lebo vedia, že v tom bahne sú silní. Pán Blaha sa tu tvári ako odborník, každého tu poučuje, ukazuje, že kto má akú vysokú školu, že aký je on odborník, avšak toto je rozprava k správe špeciálnej prokuratúry. Ani slovom sa nedotkol správy špeciálnej prokuratúry. Tvári sa takisto, že má prečítané naozaj encyklopédie a rôzne tie komunistické sračky a... (Prerušenie vystúpenia predsedajúcim.)
Hrnčiar, Andrej, podpredseda NR SR (2018-09-11):
Jedna faktická poznámka. Nech sa páči, pán poslanec Poliačik.
D. Jarjabek, poslanec: (2008-10-23):
Národná rada Slovenskej republiky uznesením č. 1021 zo 17. septembra 2008 pridelila návrh poslancov Národnej rady Slovenskej republiky Borisa Zalu a Oľgy Nachtmannovej na vydanie zákona o zásluhách Alexandra Dubčeka na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre kultúru a médiá. Ako gestorský výbor určila Výbor Národnej rady Slovenskej republiky pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Predmetný poslanecký návrh zákona prerokovali výbory, ktorým bol pridelený, nasledovne: Ústavnoprávny výbor Národnej rady Slovenskej republiky uznesením č. 487 z 15. októbra 2008 odporučil Národnej rade Slovenskej republiky návrh zákona schváliť. Výbor Národnej rady Slovenskej republiky pre financie, rozpočet a menu uznesením č. 379 z 15. októbra  2008 odporučil Národnej rade Slovenskej republiky návrh zákona schváliť s pozmeňujúcim návrhom uvedeným v prílohe uznesenia. Výbor Národnej rady Slovenskej republiky  pre kultúru a médiá uznesením č. 153 zo 14. októbra 2008 odporučil Národnej rade Slovenskej republiky návrh zákona schváliť. Z uznesení výborov Národnej rady Slovenskej republiky uvedených pod bodom III tejto informácie vyplýva tento pozmeňujúci  návrh: K § 2. § 2 znie: „Priznanie mimoriadnych zásluh Alexandra Dubčeka uvedených v § 1 vyjadruje busta Alexandra Dubčeka umiestnená na rovnomennom námestí pred budovou Národnej rady Slovenskej republiky, ku ktorej sa umiestni pamätná tabuľa, na ktorej sa uvedie text: „Alexander Dubček sa zaslúžil o demokraciu, o slobodu slovenského národa a o ľudské práva.“.“ Táto zmena reaguje na fakt, že busta Alexandra Dubčeka už existuje pred budovou Národnej rady Slovenskej republiky. Gestorský výbor na základe stanovísk výborov vyjadrených v ich uzneseniach uvedených pod bodom III tejto informácie rokoval 21. októbra 2008 o spoločnej správe výborov s odporúčaním výborov predmetný návrh zákona schváliť. Spoločnú správu výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní gestorský výbor neschválil, nakoľko návrh uznesenia nezískal podporu potrebnej nadpolovičnej väčšiny prítomných poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Z uvedeného dôvodu spoločný spravodajca Dušan Jarjabek podá informáciu o výsledkoch rokovania výborov podľa § 80 rokovacieho poriadku. Toľko spravodajská informácia. Vážená pani predsedajúca, vážená pani podpredsedníčka, otvorte, prosím, rozpravu v druhom čítaní. Ďakujem za pozornosť.